જમીનદારની હવેલીએ એ દિવસે આખા ગામના ગરીબ લોકો હારબંધ ઉભેલા હતા. હારની આગળના ભાગમાં રાખેલી એક ખુરશી પર હાથમાં હાથ એકનો ચાંદીથી મઢેલો દંડો રાખેલ જમીનદાર મૂછો પર તાવ દેતાં દેતાં ગરીબ લોકોની ગરીબાઈ અને મજબૂરી પર અટ્ટહાસ્ય કરી રહ્યો હતો. જમીનદારનો મુનિમ ગરીબ લોકોની મરણમૂડી અને ખરા પરસેવાની કમાણી આંચકી ને જમીનદારના ગલ્લામાં નાખી રહ્યો હતો. જમીનદારનો વર્ષોથી આ ક્રમ હતો જેવી ખેતીની સિઝન પુરી થાય એટલે ધાક ધમકી અને દાદાગીરીથી ગરીબ લોકોની મૂડી વ્યાજવટાવના ચક્રવ્યૂહ માં ફસાવી જમીનદાર આંચકી લેતો. પોતાની મહેનતની કમાણી જમીનદાર ને આપી દેતા એ લોકો મોંઢેથી તો કઈ બોલી ન શકતા કે વિરોધ પણ ન કરી શકતા પણ એમની આંતરડી પોકારી પોકારીને જમીનદારને શ્રાપ આપતી કે…